November is die elfde maand van die jaar in die Gregoriaanse kalender, met 30 dae. Die naam kom van die Latyn novem vir "nege" (dit was oorspronklik die negende maand van die jaar, voor Januarie en Februarie ingevoeg is). November begin elke jaar op dieselfde dag van die week as Maart, asook Februarie behalwe in skrikkeljare. Allerheiligedag - 'n Christelike vakansiedag word op 1 November gevier, die dag na Halloween. In Swede is Allerheiligedag 'n amptelike vakansiedag en vind dit plaas op die eerste Saterdag van November. In Ierland word 1 November beskou as die eerste dag van die winter. 1 November word genoem Novemberdag (Lá Samhna) in Keltiese tradisie en dus word dit genoem Mí na Samhna in die Ierse Kalender. Amerikaanse Federale verkiesings word gehou op die Dinsdag na die eerste Maandag van November in ewegetaljare. Dit val dus op tussen 2 November en 8 November. Die Amerikaners vier Thanksgiving op die vierde Donderdag van November. In Brittanje en Nieu-Seeland word Guy Fawkes-nag gevier op 5 November, die herdenking van die mislukte buskruitsameswering. Lys van historiese herdenkings Wikiwoordeboek het 'n inskrywing vir November.